Dragi colegi,

In conformitate cu prevederile Acordului de Grant pentru Programul Orizont 2020, beneficiarii pot declara urmatoarele tipuri de costuri ca fiind "costuri directe de personal":

1.   costurile pentru angajati (sau echivalent):

a) remuneratia de baza (salariul de baza si complemente) si

b) pentru persoanele juridice fara scop patrimonial: remuneratie suplimentara ("plati bonus")

2. costurile pentru persoanele fizice care lucreaza in cadrul unui contract direct

3. costurile pentru personalul detasat de catre o terta parte

4. costurile pentru beneficiarii care sunt IMM-uri - pentru proprietarii lor care nu primesc un salariu

5. costurile pentru beneficiarii care sunt persoane fizice si care nu primesc un salariu

6. cheltuielile de personal pentru asigurarea accesului transnational sau virtual la infrastructura de cercetare (in cazul in care se aplica optiunea).

"Cheltuieli de personal pentru angajati sau echivalent" (adica persoanele care lucreaza pentru beneficiar, pe baza unui contract de munca sau a actului de numire echivalent), cuprind:

a) remuneratia de baza (salariul si contributiile) si

b) numai pentru persoanele juridice fara scop patrimonial: remuneratia suplimentara

In cazul Romaniei, aplicarea prevederilor din HG 583/2015 privind plata salariilor cercetatorilor, nu mai este valabila asa cum era cazul in programul anterior, Programul Cadru 7, cand Comisia acceptase aplicarea prevederilor HG 475.

In prezent tot ceea ce se plateste additional salariului de baza devine remuneratie aditionala, care in conformitate cu Art. 27, pct. 3 din Regulamentul UE 1290/2013, citez:

"(3) Remunerația suplimentară poate fi eligibilă până la 8 000 EUR pe an și pe persoană. În cazul persoanelor care nu lucrează exclusiv pentru acțiune se aplică o limită orară. Limita orară se calculează împărțind 8 000 EUR la numărul de ore productive dintr-un an, calculat în conformitate cu articolul 31." 

Avand in vedere ca, practica salarială din programele cadru precedente nu mai este acceptată de Comisie, unele State membre au negociat o serie de exceptări și particularități, inclusiv privind practici naționale dedicate participării în programele cadru. Transmit în anexă o listă a exceptărilor acceptate de CE, lista poate fi consultata pe site-ul Portalul participantilor:  
 http://ec.europa.eu/research/participants/portal/desktop/en/funding/reference_docs.html#h2020-grants-manual-amga, la sectiunea H2020 Grant Manual - Annotated Model Grant Agreement - List of issues applicable to particular countries.

In concluzie, va transmit acest mesaj cu rugamintea si in masura timpului de care dispuneti, sa va aduceti contributia prin propunerea de solutii care mai apoi sa fie discutate cu CE si propuse pentru a fi introduse in lista de exceptii atasata.

